Document ID: 32006R0576

32006R0576
L 100/4
JURNALUL OFÍCIAL AL UNIUNII EUROPENE
REGULAMENTUL (CE) NR. 576/2006 AL COMISIEI
din 7 aprilie 2006
de modificare a Regulamentului (CE) nr. 1433/2003 de stabilire a normelor de aplicare a Regulamentului (CE) nr. 2200/96 al Consiliului în ceea ce privește fondurile operaționale, programele operaționale și ajutorul financiar
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 2200/96 al Consiliului din 28 octombrie 1996 privind organizarea comună a piețelor în sectorul fructelor și legumelor (1), în special articolul 48,
întrucât:
(1)
În temeiul punctului 2 din anexa I la Regulamentul (CE) nr. 1433/2003 al Comisiei (2), costurile specifice ale agriculturii ecologice, integrate sau experimentale, ale materialelor fitosanitare ecologice, ale măsurilor privind mediul, inclusiv costurile determinate de gestionarea ambalajelor care respectă mediul și ale măsurilor de îmbunătățire a calității, inclusiv miceliul și răsadurile certificate, precum și semințele care aparțin categoriilor „semințe de bază” și „semințe certificate”, pot fi considerate măsuri facultative eligibile în cadrul programelor operaționale, pentru o perioadă maximă de zece ani pe acțiune.
(2)
Experiența a arătat că există o rată ridicată de aderare la aceste măsuri în rândul organizațiilor de producători din majoritatea statelor membre. Prin urmare, aceste organizații de producători au integrat pe deplin dimensiunile privind mediul și calitatea în programele lor operaționale. De aceea, se prevede eliminarea limitei actuale de zece ani pe acțiune pentru aceste măsuri.
(3)
Prin urmare, Regulamentul (CE) nr. 1433/2003 ar trebui modificat în consecință.
(4)
Măsurile prevăzute de prezentul regulament sunt conforme cu avizul Comitetului de gestionare a fructelor și legumelor proaspete,
ADOPTĂ PREZENTUL REGULAMENT:
Articolul 1
La punctul 2 din anexa I la Regulamentul (CE) nr. 1433/2003, termenii introductivi din primul paragraf se înlocuiesc cu următorul text:
„2.
Costurile specifice:”
Articolul 2
Prezentul regulament intră în vigoare în a treia zi de la data publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 7 aprilie 2006.

Labels: 17
19
5
20
6
15